ai4bharat/Pralekha huggingface dataset:
পর্যটনমন্ত্রক
ভারতকে মাইস পর্যটনের অন্যতম গন্তব্যস্হল হিসেবে প্রচার ফ্রান্স, বেলজিয়াম ও সুইজারল্যান্ডে
নয়াদিল্লি, ০৮ আগস্ট, ২০১৮
বিদেশীরা ভারতে আনুষ্ঠানিক বৈঠক, উৎসাহ যোগানোর জন্য ভ্রমণ, সভা-সম্মেলন ও প্রদর্শনীর আয়োজন করতেও এসে থাকেন। পর্যটন মন্ত্রক মনে করে বিদেশীরা ভারতে ঠিক ভ্রমণে না আসলেও এইরকম কাজের সূত্রে তাঁদের আগমনও একটি ‘ছোটখাটো পর্যটনের’ বাজার তৈরি করে। পর্যটন মন্ত্রক বিশেষ কারণে ভারতে আসা পর্যটকদের সামনে ভারতকে ৩৬৫ দিনের গন্তব্যস্হল হিসেবে তুলে ধরতে চায়। সম্প্রতি  ইন্ডিয়া কনভেনশন প্রমোশন ব্যুরো এই বিশেষ ধরনের পর্যটনের যোগ্য গন্তব্যস্হল হিসেবে ভারতকে তুলে ধরতে ফ্রান্স, বেলজিয়াম ও সুইজারল্যান্ডে একটি রোড-শোর আয়োজন করে। অতুল্য ভারত কর্মসূচিতেও এই বিশেষ ধরণের পর্যটন প্রসারিত হচ্ছে। প্রসঙ্গত, বিভিন্ন দেশে ভারত-ও গন্তব্য হিসেবে দেশকে তুলে ধরতে রোড-শো ও আলোচনাসভার আয়োজন করে থাকে।
প্রসঙ্গত, ইন্ডিয়া কনভেনশন প্রমোশন ব্যুরোর সক্রিয় সদস্যদের বাজার বিকাশ সহায়তা প্রকল্পের আওতায় আর্থিক সাহায্য দেওয়া হয়, যাতে তারা আন্তর্জাতিক সভা-সম্মেলনে অংশ নিয়ে ভারতকে আরো বেশি মাইস-উপযোগী গন্তব্য হিসেবে তুলে ধরতে পারেন। এছাড়া, পর্যটনের পরিকাঠামো গড়ে তুলতে রাজ্য সরকার ও কেন্দ্রশাসিত অঞ্চলের প্রশাসনকেও পর্যটন মন্ত্রক আর্থিক সহায়তা দিয়ে থাকে।
২০১৪ সালে চালু করা ‘ই-ভিসা’ প্রকল্পের আওতায় ১৬৫টি দেশের বাসিন্দাদের ই-কনফারেন্স ভিসাও দেওয়া হচ্ছে। যে কোন কেন্দ্রীয় সরকারের মন্ত্রক বা দপ্তর, রাজ্যসরকার, কেন্দ্রশাসিত অঞ্চলের প্রশাসন ও তাদের অধীনস্ত প্রতিষ্ঠান এবং সরকারি সংস্হা আয়োজিত সভা-সম্মেলন, আলোচনাসভা বা কর্মশিবিরে যোগ দিতে ই-কনফারেন্স ভিসা দেওয়া হয়।
পর্যটন মন্ত্রকের পৃষ্টপোষকতায় ইন্ডিয়া কনভেনশন প্রমোশন ব্যুরো স্হাপন করা হয়েছে। এই প্রতিষ্ঠানে বিভিন্ন বিমানসংস্হা, হোটেল, ভ্রমণ সংস্হা, ট্যুর অপারেটররা অংশীদার। এর সঙ্গে ভারতকে আন্তর্জাতিক সম্মেলন ও প্রদর্শনীর গন্তব্যস্হল হিসেবে তুলে ধরার প্রচেষ্টা চালানো হচ্ছে। লোকসভায় লিখিতভাবে এই তথ্য জানিয়েছেন পর্যটন প্রতিমন্ত্রী শ্রী কে জে অলফন্স।
SSS/SC/NS/…
(Visitor Counter : 50
প্রধানমন্ত্রীরদপ্তর
কর্ণাটক বিধানসভার উপাধ্যক্ষ আনন্দ মামনির প্রয়াণে প্রধানমন্ত্রীর শোক প্রকাশ
নয়াদিল্লি, ২৩ অক্টোবর, ২০২২
প্রধানমন্ত্রী শ্রী নরেন্দ্র মোদী কর্ণাটক বিধানসভার উপাধ্যক্ষ আনন্দ মামনির প্রয়াণে শোক প্রকাশ করেছেন।
এক ট্যুইট বার্তায় প্রধানমন্ত্রী বলেন, “কর্ণাটক বিধানসভার উপাধ্যক্ষ আনন্দ মামনির প্রয়াণে আমি মর্মাহত। সামাজিক ক্ষমতায়নের লক্ষ্যে তিনি অনেক কাজ করেছেন। কর্ণাটকের বিজেপি-র সংগঠনকে মজবুত করতেও তাঁর বিশেষ ভূমিকা ছিল। তাঁর পরিবার ও সমর্থকদের প্রতি রইল আমার সমবেদনা। ওঁ শান্তি”!
PG/PM/SB
(
পেট্রোলিয়ামওপ্রাকৃতিকগ্যাসমন্ত্রক
শ্রী ধর্মেন্দ্র প্রধান ১১টি রাজ্য/ কেন্দ্রশাসিত অঞ্চলগুলিতে ছড়িয়ে থাকা ৫৬টি সিএনজি স্টেশন জাতির উদ্দেশে উৎসর্গ করেছেন
নয়াদিল্লী, ২৯ মে, ২০২০
সকলের কাছে পরিবেশ বান্ধব প্রাকৃতিক গ্যাস, কম্প্রেসড ন্যাচারাল গ্যাস বা সিএন জি পৌঁছে দিতে পেট্রোলিয়াম এবং প্রাকৃতিক গ্যাস ও ইস্পাত মন্ত্রী শ্রী ধর্মন্দ্র প্রধান আজ একটি অনলাইন অনুষ্ঠানের মাধ্যমে দেশের ৪৮টি সিএনজি স্টেশন জাতির উদ্দেশে উৎসর্গ এবং ৮টি অন্যান্য সিএনজি স্টেশনের উদ্বোধন করেছেন। এই মোট ৫৬টি সিএনজি স্টেশন গুজরাট, হরিয়ানা, ঝাড়খন্ড, কর্ণাটক, মধ্যপ্রদেশ, মহারাষ্ট্র, নতুন দিল্লী, পাঞ্জাব, রাজস্থান, তেলেঙ্গানা এবং উত্তরপ্রদেশে- ১১টি রাজ্য /কেন্দ্রশাসিত অঞ্চলে রয়েছে।
দেশের প্রাকৃতিক গ্যাস পরিচালন ব্যবস্থাপনা সম্প্রসারণে সকল অংশীদারদের ভূমিকার প্রশংসা করে শ্রী প্রধান বলেন, ভারতের ৭২ শতাংশ জনসংখ্যার ৫৩ শতাংশ ভৌগলিক অঞ্চলকে খুব শীঘ্রই সিটি গ্যাস ডিস্ট্রিবিউশন ব্যবস্থাপনার আওতাভুক্ত করা হবে। তিনি বলেন, দেশ ক্রমশই প্রাকৃতিক গ্যাস ভিত্তিক অর্থনীতির দিকে এগিয়ে চলেছে।পাইপ লাইনের মাধ্যমে প্রাকৃতিক গ্যাস- পিএনজি স্টেশনের সংখ্যা ২৫ লক্ষ থেকে বেড়ে ৬০ লক্ষ হয়েছে। শিল্পাঞ্চল গ্যাস সংযোগ ২৮ হাজার বেড়ে ৪১ হাজার হয়েছে। এমনকি সিএনজি পরিচালিত গাড়ির সংখ্যা ২২ লক্ষ থেকে বেড়ে হয়েছে ৩৪ লক্ষ। মন্ত্রী বলেন, এটি সন্তোষের বিষয় যে ,সরকারি ক্ষেত্রের পাশাপাশি বেসরকারি সংস্থাগুলিও দেশে প্রাকৃতিক গ্যাসের পরিকাঠামো সম্প্রসারণে সক্রিয়ভাবে অংশ নিচ্ছে।
শ্রী প্রধান বলেন, সরকার জ্বালানী দক্ষতা, সাশ্রয় যোগ্যতা, সুরক্ষা এবং গ্রহণযোগ্যতার বিষয় নিয়ে কাজ করছে। তিনি বলেন, খুব শীঘ্রই এমন এক পরিকল্পনা করা হচ্ছে, যেখানে গ্রাহকদের কেবলমাত্র এক জায়গায় যেতে হবে, সেখান থেকেই পেট্রোল, ডিজেল, সিএনজি, এলপিজি এবং এলএনজি-র মতো সব ধরণের জ্বালানী সরবরাহ করা হবে। তিনি বলেন, সরকার ইতিমধ্যেই ডিজেলের জন্য ভ্রাম্যমাণ সরবরাহকারী ব্যবস্থাপনা চালু করেছে। পেট্রোল এবং এলএনজি-র জন্য এই একই ব্যবস্থাপনা চালু করতে চাইছে সরকার। শ্রী প্রধান আরও বলেন, ভবিষ্যতে সাধারণ মানুষ, জ্বালানীর হোম ডেলিভারি পেতে পারেন।
এই ভার্চুয়াল উদ্বোধনী অনুষ্ঠানে পেট্রোলিয়াম ও প্রাকৃতিক গ্যাস মন্ত্রকের সচিব শ্রী তরুণ কাপুর, মন্ত্রকের অন্যান্য শীর্ষ আধিকারিক, প্রাকৃতিক গ্যাস, গ্যাস কোম্পানী এবং অন্যান্য অংশীদারেরা অংশ নেয়।
করোনা ভাইরাস সংক্রমণ ছড়িয়ে যাওয়ার কারণে এই স্টেশনগুলিতে কাজ শেষ হতে কিছুটা দেরি হয়। তবে গত মাসে নিষেধাজ্ঞায় কিছু শিথিল করার ফলে কাজের ক্ষেত্রে গতি আসে। সমস্ত সুরক্ষা এবং সামাজিক দূরত্বের নিয়মগুলি মেনে এই স্টেশনগুলিতে কাজ সম্পন্ন হয়েছে। ভারতের সিএনজি-র পরিচালন ব্যবস্থাপনায় এই অতিরিক্ত স্টেশনগুলি যুক্ত হওয়ায় দেশে প্রতিদিন ৫০ হাজারেরও বেশি গাড়িতে সিএনজি গ্যাস ভর্তি করা যাবে।
(CG/SS/NS
প্রধানমন্ত্রীরদপ্তর
চার রাজ্যের আখ চাষীদের সঙ্গে আগামীকাল এক আলাপচারিতায় মিলিত হবেন প্রধানমন্ত্রী
নয়াদিল্লি, ২৮ জুন, ২০১৮
লোক কল্যাণ মার্গে আগামীকাল দেশের বিভিন্ন প্রান্তের ১৫০ জন আখ চাষীদের সঙ্গে এক আলাপচারিতায় মিলিত হবেন প্রধানমন্ত্রী। উত্তর প্রদেশ, উত্তরাখন্ড, পাঞ্জাব, মহারাষ্ট্র ও কর্ণাটকের আখ চাষীরা সমবেত হবেন সেখানে।
প্রধানমন্ত্রীর সঙ্গে আখ চাষীদের আলাপচারিতাকালে আখ উৎপাদনের প্রসার ও বিকাশে কেন্দ্রীয় সরকার গৃহীত বিভিন্ন উদ্যোগ ও পদক্ষেপগুলির কথা আলোচিত হবে বলে আশা করা হচ্ছে।
SSS/SKD/SB…
(Visitor Counter : 33
প্ৰধানমন্ত্ৰীৰ কাৰ্যালয়
থাইলেণ্ডত আদিত্য বিৰলা গ্ৰুপৰ স্বৰ্ণজয়ন্তী সমাৰোহত প্ৰধানমন্ত্ৰীয়ে প্ৰদান কৰা ভাষণৰ মুখ্য দিশসমূহ
আমি সকলোৱেই স্বৰ্ণভূমি থাইলেণ্ডত আদিত্য বিৰলা গ্ৰুপৰ স্বৰ্ণজয়ন্তী পালন কৰিবলৈ একত্ৰিত হৈছো।
ইয়াত ইয়াত সেই থাইলেণ্ডত উপস্থিত হৈছো, যাৰ সৈতে ভাৰত আছে এক শক্তিশালী সাংস্কৃতিক সম্পৰ্ক। তাৰ লগতে এই দেশত এক অগ্ৰণী ঔদ্যোগিক ধাৰাৰ ৫০ বছৰ পূৰ্ণ হোৱাৰো এক অনবদ্য মুহুৰ্ত এয়া।
মই আপোনালোকৰ সমূখত আজিৰ ভাৰতত হৈ থকা কিছু যোগাত্মক পৰিবৰ্তনৰ এক ছবি দাঙি ধৰিবলৈ বিচাৰিছো। মই পূৰ্ণ বিশ্বাসেৰে কওঁ যে ভাৰতত উপস্থিতিৰ বাবে এয়া অত্যুত্তম সময়।
ভাৰতে বিগত পাচ বছৰত বিভিন্ন ক্ষেত্ৰত সফলতাৰ বিভিন্ন ঘটনা দেখিছে। ইয়াৰ কাৰণ কেৱল চৰকাৰ নহয়। ভাৰতে এতিয়া সঠিক পথেৰে আগবাঢ়ি আৰু আমোলাতান্ত্ৰিকতাৰ কাম কৰা বাদ দিছে।
আপোনালোকে এই কথা জানিবলৈ পাই আশ্চৰ্যচকিত হৈ পৰিব যে দৰিদ্ৰ লোকৰ বাবে ব্যয় কৰা ধন পূৰ্বে প্ৰকৃত হিতাধিকাৰী দৰিদ্ৰলোকে লাভ কৰা নাছিল। আমাৰ চৰকাৰে এই অপসংস্কৃতি শেষ কৰিলে আৰু ইয়াৰ প্ৰত্যক্ষ লাভালাভ এতিয়া প্ৰকৃত হিতাধিকাৰীয়ে লাভ কৰিবলৈ লৈছে। আৰু ইয়াৰ ফলতেই দুৰ্নীতিৰ উপৰিও অপৰ্যাপ্ততাৰ অন্ত পৰিল।
কৰ প্ৰণালীত সংশোধন
আজিৰ ভাৰতত কঠোৰ পৰিশ্ৰম কৰা কৰদাঁতাসকলৰ অৱদান সৰ্বত্ৰে প্ৰসংশিত হ’বলৈ লৈছে। এইটো এনে এক ক্ষেত্ৰ, যিটো ক্ষেত্ৰত আমি যথেষ্ট কাম কৰিছো। মই অতিকৈ আনন্দিত যে সমগ্ৰ বিশ্বৰে ভিতৰত সৰ্বাধিক জনানুকূল কৰ প্ৰণালীৰ দেশসমূহৰ ভিতৰত অন্যতম দেশ হিচাপে অভিহিত হৈছে ভাৰত। আমি এই ব্যৱস্থাত আৰু অধিক সংশোধনী অনাৰ বাবে দৃঢ়প্ৰতিজ্ঞ।
ভাৰত, বিনিয়োগৰ বাবে এক আকৰ্ষণীয় স্থান
মই এতিয়া যিবোৰ কথা কৈছো, তাৰ দ্বাৰা এইটোৱেই প্ৰমাণিত হয় যে বিনিয়োগৰ স্থানৰ ক্ষেত্ৰত ভাৰত হৈছে বিশ্বৰ আাটাইতকৈ সুগম স্থানবোৰৰ ভিতৰত অন্যতম। যোৱা বছৰত ভাৰতত ২৮৬ বিলিয়ন মাৰ্কিন ডলাৰৰ প্ৰত্যক্ষ বিদেশী বিনিয়োগ সম্ভৱ হৈছিল। এয়া হৈছে বিগত ২০ বছৰত ভাৰতে লাভ কৰা সৰ্বমুঠ প্ৰত্যক্ষ বিদেশী বিনিয়োগৰ প্ৰায় অৰ্ধেক।
৫ ট্ৰিলিয়ন ডলাৰৰ অৰ্থব্যৱস্থাৰ সপোন
ভাৰতে সম্প্ৰতি ৫ ট্ৰিলিয়নৰ অৰ্থনীতিৰ দেশ হিচাপে উন্নত হোৱাৰ আন এক স্বপ্ন দেখিছে। ২০১৪ চনত মোৰ চৰকাৰ গঠন হ’ল, সেই সময়ত ভাৰতৰ মুঠ ঘৰুৱা উৎপাদন আছিল প্ৰায় ২ মিলিয়ন ডলাৰ। আৰু তাৰ পূৰ্বৰ ৬৫ বছৰত ভাৰতৰ মুঠ ঘৰুৱা উৎপাদন আছিল মাত্ৰ ২ ট্ৰিলিয়ন। কিন্তু কেৱল ৫ বছৰত আমি এই পৰিমাণ প্ৰায় ৩ ট্ৰিলিয়নলৈ বৃদ্ধি কৰিবলৈ সক্ষম হলো।
মই এটা বিশেষ কথাত গৰ্বিত অনুভৱ কৰো, সেয়া হৈছে প্ৰতিভা আৰু দক্ষতাসম্পন্ন মানৱ সম্পদ। ইয়াত কোনো আশ্চৰ্যকৰ বিষয় নাই যে ভাৰত বিশ্বৰ আটইতকৈ ডাঙৰ ষ্টাৰ্ট-আপ প্ৰণালীত সন্নিৱিষ্ট হৈছে।
যেতিয়া ভাৰত সমৃদ্ধ হয়, তেতিয়াই সমগ্ৰ বিশ্বও সমৃদ্ধ হয়। ভাৰতৰ বিকাশৰ বাবে আমাৰ স্বপ্ন এনেধৰণৰ যে এই অনন্য ধৰা আৰিু অধিক উন্নত হওঁক, সমৃদ্ধ হওঁক।
এক্ট ইষ্ট পলিচী
নিজৰ এক্ট-ইষ্ট পলিচীৰ ভাৱনাৰে, আমি এই ক্ষেত্ৰখনত সম্পৰ্ক বৃদ্ধি কৰাৰ ওপৰত বিশেষ গুৰুত্ব প্ৰদান কৰিছো। থাইলেণ্ডৰ পশ্চিম সমূদ্ৰতীৰৰ বন্দৰ আৰু ভাৰতৰ পূৱ সমূদ্ৰতীৰৰ মাজত প্ৰত্যক্ষ সম্পৰ্ক অব্যাহত ৰখাৰ ফলত আমাৰ মাজত অৰ্থনৈতিক সম্পৰ্ক বৃদ্ধি পাব।
বিনিয়োগ আৰু ব্যৱসায়ৰ সুচলতাৰ বাবে ভাৰত আহিছে। ভাৰত আহিছে ন ন দিশৰ সন্ধান কৰিবলৈ আৰু নতুন ষ্টাৰ্ট-আপ উদ্যোগ আৰম্ভ কৰিবলৈ। ভালেমান শ্ৰেষ্ঠতম পৰ্যটন স্থানৰ অনুভৱ লাভ কৰিবলৈ আৰু জনসাধাৰণৰ আতিথ্য লাভ কৰিবলৈ ভাৰত আহিছে। ভাৰতেও সেইদৰে ভাৰতেও অধীৰ আগ্ৰহেৰে বাট চাইছে।
অর্থমন্ত্রক
সদ্য সমাপ্ত সেপ্টেম্বর মাসে জিএসটি বাবদ রাজস্ব সংগ্রহ
আলোচ্য মাসে জিএসটি বাবদ রাজস্ব সংগ্রহের মোট পরিমাণ ১ লক্ষ ১৭ হাজার ১০ কোটি টাকা
নয়াদিল্লি, ০১ অক্টোবর, ২০২১
সদ্য সমাপ্ত সেপ্টেম্বর মাসে জিএসটি বাবদ রাজস্ব সংগ্রহের মোট পরিমাণ দাঁড়িয়েছে ১ লক্ষ ১৭ হাজার ১০ কোটি টাকা। এর মধ্যে সিজিএসটি বাবদ সংগ্রহের পরিমাণ ২০ হাজার ৫৭৮ কোটি টাকা, এসজিএসটি বাবদ সংগ্রহের পরিমাণ ২৬ হাজার ৭৬৭ কোটি টাকা, আইজিএসটি বাবদ সংগ্রহ ৬০ হাজার ৯১১ কোটি টাকা  এবং শুল্ক বাবদ ৮ হাজার ৭৫৪ কোটি টাকা ।
সরকার সিজিএসটি বাবদ ২৮ হাজার ৮১২ কোটি টাকা এবং এসজিএসটি বাবদ ২৪ হাজার ১৪০ কোটি টাকা মিটিয়ে দিয়েছে। আইজিএসটি খাতে সংগৃহীত অর্থ থেকে এই প্রাপ্য মেটানো হয়েছে। সদ্য সমাপ্ত সেপ্টেম্বর মাসে প্রাপ্য মেটানোর পর কেন্দ্র ও রাজ্যগুলির মোট রাজস্বের পরিমাণ দাঁড়িয়েছে সিজিএসটি থেকে ৪৯ হাজার ৩৯০ কোটি টাকা এবং এসজিএসটি থেকে ৫০ হাজার ৯০৭ কোটি টাকা।
উল্লেখ করা যেতে পারে, গত বছরের একই মাসে জিএসটি বাবদ সংগ্রহের পরিমাণ এবার ২৩ শতাংশ বেড়েছে। অন্যদিকে, সেপ্টেম্বর মাসে পণ্য সামগ্রী আমদানি বাবদ রাজস্বের পরিমাণ ৩০ শতাংশ এবং অভ্যন্তরীণ লেনদেন  খাতে সংগ্রহের পরিমাণ ২০ শতাংশ বেড়েছে। পরিসংখ্যানগত দিক থেকে গত বছরের সেপ্টেম্বর মাসে রাজস্ব সংগ্রহ বৃদ্ধির পরিমাণ ২০১৯-এর সেপ্টেম্বরের তুলনায় ৪ শতাংশ বেশি।
চলতি অর্থবর্ষের দ্বিতীয় ত্রৈমাসিকে জিএসটি বাবদ গড় মাসিক সংগ্রহের পরিমাণ দাঁড়িয়েছে ১ লক্ষ ১৫ হাজার কোটি টাকা, যা প্রথম ত্রৈমাসিকে সংগ্রহের পরিমাণ ১ লক্ষ ১০ হাজার কোটি টাকার তুলনায় ৫ শতাংশ বেশি। এ থেকে এটা স্পষ্ট প্রতিফলিত হয় যে, দ্রুতগতিতে অর্থ ব্যবস্থার পুনরুদ্ধার হচ্ছে। রাজস্ব সংগ্রহের ক্ষেত্রে বৃদ্ধির এই ইতিবাচক প্রবণতা চলতি অর্থবর্ষের দ্বিতীয়ার্ধেও অব্যাহত থাকবে এবং সংগ্রহের পরিমাণ আরও বেশি দাঁড়াবে বলে মনে করা হচ্ছে।
কেন্দ্র জিএসটি ক্ষতি পূরণ বাবদ রাজ্যগুলিকে ২২ হাজার কোটি টাকা দিয়েছে। সদ্য সমাপ্ত সেপ্টেম্বর মাসে পশ্চিমবঙ্গে রাজস্ব সংগ্রহের পরিমাণ গত বছরের সেপ্টেম্বর মাসে ৩ হাজার ৩৯৩ কোটি টাকা থেকে ১১ শতাংশ বেড়ে ৩ হাজার ৭৭৮ কোটি টাকা হয়েছে।
CG/BD/SB
(Visitor Counter : 160
মন্ত্রিসভারঅর্থনৈতিকবিষয়সংক্রান্তকমিটি
রুরাল ইলেকট্রিফিকেশন কর্পোরেশন, গ্রামীন বৈদ্যুতিকীকরণ নিগমের মোট ইক্যুয়িটি শেয়ারের ৫২.৬৩% সরকারি অংশ পাওয়ার ফাইনান্স কর্পোরেশনকে বিক্রয়ের সিদ্ধান্ত কেন্দ্রীয় মন্ত্রীসভায় অনুমোদিত
নয়াদিল্লি, ০৬ ডিসেম্বর, ২০১৮
প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার অর্থনীতি বিষয়ের কমিটির বৈঠকে গ্রামীন বৈদ্যুতিকীকরণ নিগমের র মোট ইক্যুয়িটি শেয়ারের ভারত সরকারে অংশের ৫২.৬৩% পাওয়ার ফাইনান্স কর্পোরেশন-কে বিক্রয়ের সিদ্ধান্তে ‘নীতিগত অনুমোদন’ দেওয়া হয়েছে। এছাড়া গ্রামীন বৈদ্যুতিকীকরণ নিগমের পরিচালন ভার ও দায়িত্ব হস্তান্তরের সিদ্ধান্তে অনুমোদন দেওয়া হয়েছে। বিদ্যুৎ ক্ষেত্রে অর্থের জোগান বাড়িয়ে বিদ্যুৎ উৎপাদনের দক্ষতা বৃদ্ধি এবং সংশ্লিষ্ট সংস্হাটির অর্থনৈতিক সয়ম্ভরতা অর্জনের লক্ষে এই সিদ্ধান্ত নেওয়া হয়েছে বলে মনে করা হচ্ছে। এছাড়া সংযুক্ত সংস্হার দরকষাকষির ক্ষমতা বৃদ্ধির ফলে সংস্হার তহবিল সংগ্রহের সুবিধা হবে বলে মনে করা হচ্ছে।
আর.ই.সি এবং পি.এফ.সি এই দুটি সংস্হাই বিদ্যুৎ মন্ত্রকাধীন কেন্দ্রীয় রাষ্ট্রায়ত্ত সংস্হা।
SSS/PB/NS
(Visitor Counter : 65
প্রধানমন্ত্রীরদপ্তর
প্রধানমন্ত্রী সকলকে বিজয়া দশমীর শুভেচ্ছা জানিয়েছেন
নয়াদিল্লি, ০৫ অক্টোবর, ২০২২
প্রধানমন্ত্রী শ্রী নরেন্দ্র মোদী বিজয়া দশমী ঊপলক্ষে সকলকে শুভেচ্ছা জানিয়েছেন। শ্রী মোদী এই উৎসব সকলের জীবনে যেন সাহস, সংযম ও সদর্থক শক্তি আনে, সেই কামনাও করেছেন।
প্রধানমন্ত্রী এক ট্যুইটে বলেন, “সকল দেশবাসীকে বিজয়ের প্রতীক উৎসব বিজয়া দশমীর অনেক শুভেচ্ছা। আমি কামনা করি, এই উৎসব সকলের জীবনে সাহস, সংযম ও সদর্থক শক্তি নিয়ে আসুক”।
PG/PM/SB
(
স্বাস্থ্যওপরিবারকল্যাণমন্ত্রক
ভারতে কোভিড-১৯ টিকাকরণ ১৬৭ কোটি ২৯ লক্ষ ছাড়িয়েছে
দেশে গত ২৪ ঘণ্টায় ৫৭ লক্ষেরও বেশি টিকার ডোজ দেওয়া হয়েছে
জাতীয় স্তরে সুস্থতার হার বর্তমানে ৯৪.৯১ শতাংশ
দেশে গত ২৪ ঘণ্টায় নতুন করে আক্রান্তের সংখ্যা ১ লক্ষ ৬১ হাজার ৩৮৬
দেশে করোনায় চিকিৎসাধীনের সংখ্যা ১৬ লক্ষ ২১ হাজার ৬০৩
সাপ্তাহিক-ভিত্তিতে আক্রান্তের হার ১৪.১৫ শতাংশ
নয়াদিল্লী, ০২ ফেব্রুয়ারি, ২০২২
(ভারতে এ পর্যন্ত ১,৬৭,২৯,৪২,৭০৭টি টিকার ডোজ দেওয়া হয়েছে। গতকাল টিকা দেওয়া হয়েছে ৫৭,৪২,৬৫৯ জনকে।
স্বাস্থ্য কর্মীদের মধ্যে ১,০৩,৯৬,২৫৬ জন টিকার প্রথম ডোজ, ৯৮,৭৯,৫১৯ জন টিকার দ্বিতীয় ডোজ এবং ৩৪,৫১,৬২১ জন সতর্কতামূলক ডোজ পেয়েছেন। প্রথম সারির করোনা যোদ্ধাদের মধ্যে ১,৮৩,৯৭,৭২৬ জন প্রথম ডোজ, ১,৭২,৬৪,৫১৩ জন দ্বিতীয় ডোজ এবং ৪১,৪০,৪২২ জন সতর্কতামূলক ডোজ পেয়েছেন। ১৫-১৮ বছর বয়সীদের মধ্যে প্রথম ডোজ পেয়েছে ৪,৭২,৩২,০১৮ জন এবং ১১,২৮,০৯৯ জন দ্বিতীয় ডোজ পেয়েছে। ১৮-৪৪ বছর নাগরিকদের মধ্যে প্রথম ডোজ পেয়েছেন ৫৪,২০,৭১,৪১৮ জন এবং দ্বিতীয় ডোজ পেয়েছেন ৪০,৮৪,৭৬,৮৬১ জন। ৪৫-৫৯ বছর বয়সী নাগরিকদের মধ্যে প্রথম ডোজ পেয়েছেন ২০,০৪,৮৬,৪৭৯ জন। আর দ্বিতীয় ডোজ পেয়েছেন ১৭,২২,৪১,২২২ জন। যাঁদের বয়স ৬০-এর ওপরে তাঁদের মধ্যে ১২,৫০,২৬,৫৩৫ জন প্রথম ডোজ, ১০,৭৩,২৩,৭৩১ জন দ্বিতীয় ডোজ এবং ৫৪,২৬,২৮৭ জন সতর্কতামূলক ডোজ পেয়েছেন। এ পর্যন্ত ১,৩০,১৮,৩৩০টি সতর্কতামূলক ডোজ দেওয়া হয়েছে।
কোভিড-১৯ সংক্রমণ থেকে আরোগ্য লাভের হার ঊর্ধ্বমুখী। গত ২৪ ঘণ্টায় ২ লক্ষ ৮১ হাজার ১০৯ জন কোভিড মুক্ত হয়েছেন। সর্বশেষ তথ্য অনুযায়ী, দেশে ৩ কোটি ৯৫ লক্ষ ১১ হাজার ৩০৭ জন সুস্থ হয়ে উঠেছেন। জাতীয় আরোগ্য লাভের হার ৯৪.৯১ শতাংশ।
ভারতে গত ২৪ ঘণ্টায় নতুন করে সংক্রমিত হয়েছেন ১ লক্ষ ৬১ হাজার ৩৮৬ জন। বর্তমানে ১৬ লক্ষ ২১ হাজার ৬০৩ জন চিকিৎসাধীন। দেশে মোট সংক্রমিতের মাত্র ৩.৯ শতাংশ চিকিৎসাধীন।
দেশ জুড়ে নমুনা পরীক্ষার পরিমাণ বৃদ্ধি করা হচ্ছে। গত ২৪ ঘন্টায় ১৭ লক্ষ ৪২ হাজার ৭৮৯টি নমুনা পরীক্ষা করা হয়েছে। এ পর্যন্ত দেশে ৭৩ কোটি ২৪ লক্ষ ৩৯ হাজার ৯৮৬টি নমুনা পরীক্ষা করা হয়েছে।
ভারতে নমুনা পরীক্ষা ক্রমশ বৃদ্ধি পাচ্ছে। বর্তমানে সাপ্তাহিক সংক্রমণের হার ১৪.১৫ শতাংশ এবং দৈনিক সংক্রমণের হার ৯.২৬ শতাংশ।
CG/CB/NS
রেলমন্ত্রক
কোভিড-১৯ সংক্রমণের প্রতিরোধে দেশজুড়ে লকডাউনের দরুন সমস্ত যাত্রিবাহী ট্রেন পরিষেবা ৩রা মে, ২০২০ পর্যন্ত বাতিল করা হয়েছে
পরবর্তী নির্দেশ না পাওয়া পর্যন্ত ট্রেনের অসংরক্ষিত ও আসন সংরক্ষনের টিকিট কাউন্টার গুলি বন্ধ থাকবে
পুনরায় নির্দেশ না দেওয়া পর্যন্ত আগাম আসন সংরক্ষন করা যাবেনা। ই-টিকিটের ক্ষেত্রেও একই নিয়ম বলবৎ থাকছে।তবে অনলাইনে টিকিট বাতিলের কাজ চলবে
ট্রেন বাতিল হওয়ায় সংরক্ষণের সম্পূর্ণ অর্থ ফেরত দেওয়া হবে
যে সব ট্রেন এখনো বাতিল হয়নি,সেই ট্রেনের আগাম আসন সংরক্ষণ থাকলে এবং তা বাতিল করতে চাইলেও, পুরো অর্থ ফেরত পাওয়া যাবে
নতুন দিল্লি, ১৪ এপ্রিল, ২০২০
কোভিড-১৯ সংক্রমণের প্রতিরোধে দেশজুড়ে লকডাউনের মেয়াদ বাড়ায়,ভারতীয় রেল প্রিমিয়াম ট্রেন, মেল/এক্সপ্রেস ট্রেন, প্যাসেঞ্জার ট্রেন, শহরতলীর ট্রেন, কলকাতা মেট্রো, কঙ্কন রেল সহ সব যাত্রিবাহী ট্রেন পরিষেবা আগামী ৩রা, মে ২০২০ পর্যন্ত বাতিল করার সিদ্ধান্ত নিয়েছে।
তবে দেশের বিভিন্ন প্রান্তে অত্যাবশ্যক পণ্য সরবরাহ নিশ্চিত করতে মালবাহী ও পার্সেল ট্রেন পরিষেবা চালু থাকবে।
যাত্রিবাহী ট্রেনের জন্য ই-টিকিট সহ সব রকম টিকিট সংরক্ষণ পুনরায় নির্দেশ না পাওয়া পর্যন্ত বন্ধ থাকবে। তবে অনলাইনে টিকিট বাতিলের কাজ চালু থাকছে।
সংরক্ষিত বা অসংরক্ষিত আসনের সব টিকিট কাউন্টার পরবর্তী নির্দেশ না পাওয়া পর্যন্ত বন্ধ থাকবে।
যে সমস্ত ট্রেন বাতিল হয়েছে তার আসন সংরক্ষণের সম্পূর্ণ অর্থ ফেরত দেওয়া হবে।
যে সব ট্রেন এখনও বাতিল ঘোষণা করা হয়নি, সেই ট্রেনের আগাম সংরক্ষিত আসনের টিকিট বাতিল করতে চাইলে, সম্পূর্ণ অর্থ ফেরত দেওয়া হবে।
৩রা মে ২০২০ পর্যন্ত সব যাত্রিবাহী ট্রেন বাতিল হওয়ার দরুন ভারতীয় রেল অনলাইনের মাধ্যমে অর্থ উপভোক্তাদের ফেরত দেবে।তবে যে সকল যাত্রী কাউন্টার থেকে আসন সংরক্ষণ করে ছিলেন, তাঁরা ৩১শে জুলাই, ২০২০ পর্যন্ত তাদের অর্থ ফেরত পাবেন।
(CG/PPM
প্রধানমন্ত্রীরদপ্তর
ওষুধ শিল্পের সঙ্গে যুক্ত ব্যক্তিদের সঙ্গে প্রধানমন্ত্রীর আলোচনা
প্রধানমন্ত্রী ওষুধ শিল্পকে যুদ্ধকালীন তৎপরতায় কোভিড-১৯ এর জন্য RNA টেস্টিং কিট তৈরী করতে বলেছেন
সরকার API এর যোগান ঠিক রাখতে এবং তা দেশেই তৈরী করতে বদ্ধপরিকর
প্রয়োজনীয় ওষুধের সরবরাহ বজায় রাখা এবং কালোবাজারি ও মজুত রোধ করা জরুরি: প্রধানমন্ত্রী
নতুন দিল্লি, ২১ মার্চ ২০২০
প্রধানমন্ত্রী শ্রী নরেন্দ্র মোদী ওষুধ শিল্পের সঙ্গে যুক্ত নেতৃবৃন্দের সঙ্গে ভিডিও কনফারেন্সিং এর মাধ্যমে আলোচনা করেছেন।
প্রধানমন্ত্রী বলেছেন, কোভিড-১৯ চ্যালেঞ্জ মোকাবিলায় ওষুধ নির্মাতা ও সরবরাহকারীদের বড় ভূমিকা রয়েছে। তিনি বলেন, অত্যাবশ্যকীয় ওষুধ, মেডিকেল কিট ও সরঞ্জামের যোগান ঠিক রাখাই শুধু নয় একই সঙ্গে নতুন ও উদ্ভাবনী সমাধান খুঁজে বের করাও এই শিল্পের কর্তব্য।
তিনি বলেন, সরকার সক্রিয় ফার্মাসিউটিকাল উপাদান  এর যোগান ঠিক রাখতে এবং তা দেশেই তৈরী করতে বদ্ধপরিকর। তিনি বলেছেন যে দেশের অভ্যন্তরে জীবনদায়ী ওষুধ ও চিকিৎসা সরঞ্জাম উৎপাদন নিশ্চিত করতে সরকার যথাক্রমে ১০,০০০ কোটি এবং ৪০০০ কোটি টাকার প্রকল্প অনুমোদন করেছে।
প্রধানমন্ত্রী ওষুধ শিল্পের সঙ্গে যুক্ত নেতৃবৃন্দকে যুদ্ধকালীন তৎপরতায় কোভিড ১৯ এর জন্য RNA টেস্টিং কিট তৈরী করতে অনুরোধ করেছেন। তিনি বলেছেন, ওষুধের যোগান ঠিক রাখতে এবং কালোবাজারি ও মজুত রুখতে ওষুধ বিক্রেতা ও রিটেলারদের সর্বদা সতর্ক থাকতে হবে। তিনি পরামর্শ দিয়েছেন সম্ভব হলে, প্রচুর পরিমাণে ওষুধ সরবরাহ এড়ানো বাঞ্ছনীয়।
প্রধানমন্ত্রী বলেছেন, প্রয়োজনের এই মুহুর্তে, এই শিল্পের নিরবচ্ছিন্নভাবে কাজ করা জরুরি এবং এখানে যথেষ্ট পরিমাণ কর্মী সংখ্যা নিশ্চিত করাও জরুরি। তিনি এই শিল্পে সামাজিক দূরত্ব বজায় রাখার জন্য হোম ডেলিভারি মডেল এবং ভাইরাসের বিস্তার রোধে ডিজিটাল পেমেন্ট পদ্ধতি ব্যবহারের পরামর্শ দিয়েছেন।
ওষুধ সংস্থা গুলি সঙ্কটের এই সময়ে প্রধানমন্ত্রীকে নেতৃত্ব দেওয়ার জন্য ধন্যবাদ জানিয়েছে । সংস্থাগুলি আরও বলেছে তারা প্রয়োজনীয় ওষুধ ও সরঞ্জাম সরবরাহ বজায় রাখতে প্রতিশ্রুতিবদ্ধ এবং ভ্যাকসিন তৈরির জন্য কাজ করছে। তারা বলেছে যে ওষুধ শিল্পের জন্য সরকারী নীতি এই ক্ষেত্রকে উৎসাহ দেবে।
প্রধানমন্ত্রী এই শিল্পের সঙ্গে যুক্ত সকলকে তাদের কাজের প্রশংসা করেছেন। তিনি বলেছেন, জনগণের কাছে বৈজ্ঞানিক তথ্য প্রসারে তাদের গুরুত্বপূর্ণ ভূমিকা রয়েছে।
ফার্মাসিউটিক্যালস দপ্তরের সচিব প্রয়োজনীয় ওষুধ সরবরাহ নিশ্চিত করতে বিমানবন্দর ও বন্দর কর্তৃপক্ষের সঙ্গে সরকারের অক্লান্ত পরিশ্রমের কথা তুলে ধরেন। স্বাস্থ্য সচিব ফার্মাসিউটিক্যাল অ্যাসোসিয়েশনকে ধন্যবাদ জানিয়ে বলেছেন যে এখন পর্যন্ত সরবরাহের কোনও ঘাটতি নেই এবং প্রোটেকটিভ ওয়্যার ম্যানুফ্যাকচারিং অ্যাসোসিয়েশনগুলির সাথে সহযোগিতার বিষয়টি তুলে ধরেছেন।
কেন্দ্রীয় জাহাজ চলাচল, রাসায়নিক ও সার প্রতিমন্ত্রী, প্রধান সচিব, ক্যাবিনেট সচিব, স্বাস্থ্য, বস্ত্র ও ফার্মাসিউটিক্যালস দপ্তরের সচিবরা, ওষুধ শিল্প সংস্থা গুলি যেমন ইন্ডিয়ান ফার্মাসিউটিক্যাল অ্যালায়েন্স, ইন্ডিয়ান ড্রাগ ম্যানুফ্যাকচারার্স অ্যাসোসিয়েশন, অর্গানাইজেশন অফ ফার্মাসিউটিকাল প্রডিউসারস অফ ইন্ডিয়া, অল ইন্ডিয়া অর্গানাইজেশন অফ কেমিস্ট অ্যান্ড ড্রাগিস্টস, টরেন্ট ফার্মাসিউটিক্যালস, বাল্ক ড্রাগ ম্যানুফ্যাকচারিং অ্যাসোসিয়েশন এবং অ্যাসোসিয়েশন অফ মেডিকেল ডিভাইস ইন্ডাস্ট্রি -র শীর্ষস্থানীয় প্রতিনিধিরা আলোচনায় অংশগ্রহণ করেন।
CG/TG
(Visitor Counter : 153
জাহাজচলাচলমন্ত্রক
অভ্যন্তরীণ জলপথ দিয়ে ভারতের প্রথম কন্টেনার পণ্য পরিবহণ; কলকাতা থেকে বারানসী পর্যন্ত পেপসিকোর ১৬টি কন্টেনার পরিবহণ
নয়াদিল্লি, ২৯ অক্টোবর,২০১৮
ভারতের অভ্যন্তরীণ জলপথ কর্তৃপক্ষ আগামীকাল মঙ্গলবার গঙ্গানদী  দিয়ে কলকাতা থেকে বারানসী পর্যন্ত বিখ্যাত খাদ্য ও পানীয় প্রস্তুতকারী সংস্থা পেপসিকোর পণ্য পরিবহণ করবে। স্বাধীনতার পর এটিই হতে চলেছে অভ্যন্তরীণ জলপথ দিয়ে দেশের প্রথম পণ্য পরিবহণ। ভারতের অভ্যন্তরীণ জলপথ কর্তৃপক্ষের ইতিহাসে এটি মাইলফলক হয়ে উঠছে। পেপসিকো  সংস্থার ১৬টি কন্টেনার ভর্তি  খাদ্য ও স্ন্যাক্স সামগ্রী নয় – ১০ দিনের মধ্যে জলযান এমভিআরএন টেগোরে করে বারানসী পৌঁছে দেওয়া হবে। বারানসী থেকে ফেরার সময় এই জলযানটি ইফকো সংস্থার সার নিয়ে আসবে। এলাহাবাদের কাছে সংস্থার ফুলপুর কারখানা থেকে ঐ সার সংগ্রহ করা হবে।
আগামীকাল পণ্যবাহী এই জলযানটির যাত্রা সূচনা করবেন কেন্দ্রীয় জাহাজ পরিবহণ সচিব শ্রী গোপাল কৃষ্ণ অভ্যন্তরীণ জলপথ কর্তৃপক্ষের চেয়ারম্যান শ্রী প্রবীর পাণ্ডে। অনুষ্ঠানে উচ্চপদস্থ সরকারি আধিকারিকরা ছাড়াও পেপসিকো ইন্ডিয়ার প্রতিনিধিরাও উপস্থিত থাকবেন। এই অনুষ্ঠানের পাশাপাশি, কলকাতায় অভ্যন্তরীণ জলপথ কর্তৃপক্ষের যে টার্মিনাল রয়েছে, সেটির পরিচালনার দায়িত্ব বেসরকারি সংস্থা সুমিত অ্যালায়েন্স পোর্ট ইস্ট গেটওয়ের হাতে তুলে দেওয়া হবে। টার্মিনাল পরিচালনার দায়িত্ব হস্তান্তরের মধ্য দিয়ে অভ্যন্তরীণ জলপথ কর্তৃপক্ষের প্রথম সরকারি-বেসরকারি অংশীদারিত্ব মডেলটিও বাস্তবায়িত হতে চলেছে।
CG/BD/SB…
(Visitor Counter : 117
নারীওশিশুবিকাশমন্ত্রক
জাতীয় মহিলা কমিশন নালসা-র সঙ্গে সহযোগিতায় দেশব্যাপী আইনি সচেতনতা কর্মসূচির সূচনা করেছে
নতুন দিল্লি, ৩০ অক্টোবর, ২০২১
জাতীয় মহিলা কমিশন  আইনি সচেতনতার মাধ্যমে মহিলাদের ক্ষমতায়ণের জন্য জাতীয় আইনি পরিষেবা কর্তৃপক্ষের  সঙ্গে সহযোগিতায় দেশব্যাপী আইনি সচেতনতা কর্মসূচির সূচনা করেছে। এই কর্মসূচির মাধ্যমে মহিলাদের ক্ষমতায়ণ সম্পর্কিত বিভিন্ন আইন সম্পর্কে তথ্যাভিজ্ঞ ও সচেতন করে তোলা হবে। এর ফলে, বাস্তবিক পরিস্থিতিতে মহিলারা যে কোন ধরণের চ্যালেঞ্জের মোকাবিলায় আরও বেশি সক্ষম হয়ে উঠবেন।
উত্তরপ্রদেশের বারানসিতে আজ এই কর্মসূচির সূচনা করেন মহামান্য সুপ্রিম কোর্টের বিচারপতি এবং নালসার কার্যনির্বাহী অধ্যক্ষ বিচারপতি ইউ ইউ ললিত। এই উপলক্ষে জাতীয় মহিলা কমিশনের চেয়ারপার্সন শ্রীমতী রেখা শর্মা, মহামান্য সুপ্রিম কোর্টের বিচারপতি ডি ওয়াই চন্দ্রচূড় সহ বিশিষ্ট ব্যক্তিরা উপস্থিত ছিলেন।
কর্মসূচির সূচনা করে বিচারপতি ইউ ইউ ললিত বলেন, মহিলাদের ক্ষমতায়ণ নিয়ে আইনি সচেতনতা গড়ে তোলা অত্যন্ত জরুরী। তিনি বলেন, এধরণের কর্মসূচি গ্রহণের মাধ্যমে মহিলাদের ক্ষমতায়ণ সম্ভব। নালসা মহিলাদের ক্ষমতায়ণে এধরণের কর্মসূচি গ্রহণ করায় তিনি অত্যন্ত আনন্দ প্রকাশ করেন। এই কর্মসূচির মাধ্যমে প্রাথমিক ভাবে কিছু মহিলাকে প্রশিক্ষণ দেওয়া হবে এবং প্রশিক্ষণ শেষে এই মহিলারা আরও অন্যান্য মহিলাদের আইনি অধিকার সম্পর্কে সচেতন করে তুলবেন।
জাতীয় মহিলা কমিশনের চেয়ারপার্সন শ্রীমতী রেখা শর্মা বলেন, এখনও সমাজের একটা বড় অংশ তাদের ক্ষমতার অধিকার সম্পর্কে সচেতন নয়। এই পরিস্থিতির পরিবর্তনে কমিশন সর্বদাই সচেষ্ট রয়েছে। কমিশন মহিলাদের আইনি অধিকার সম্পর্কে সচেতন করে তুলতে দেশে সমস্ত জেলায় অন্ততপক্ষে একটি করে শিবির আয়োজনের পরিকল্পনা নিয়েছে। শ্রীমতী শর্মা আরও বলেন, সাংবিধানিক অধিকার সম্পর্কে মহিলাদের সচেতন করে তোলা অত্যন্ত জরুরী, যাতে তারা নিজেদের প্রাপ্য অধিকার বুঝে নিতে পারেন।
দেশের সমস্ত রাজ্য ও কেন্দ্রশাসিত অঞ্চলে এই কর্মসূচির মাধ্যমে মহিলাদের সচেতন করে তোলা হবে। এর ফলে, মহিলারা তাদের অভাব অভিযোগের সুরাহা করতে পারবেন। ভারতীয় ফৌজদারি বিধি সহ বিভিন্ন আইনে প্রাপ্য অধিকারের যে সংস্থান রয়েছে, সে সম্পর্কে মহিলা ও বালিকাদের সংবেদনশীল করে তোলাই এই কর্মসূচির উদ্দেশ্য। কর্মসূচির মাধ্যমে মহিলা ও কন্যারা কিভাবে পুলিশ, প্রশাসন ও বিচার ব্যবস্থার সঙ্গে যোগাযোগ করতে পারবেন সে সম্পর্কেও অবহিত করা হবে।
এর আগে, জাতীয় মহিলা কমিশন গত বছরের ১৫ আগস্ট নালসার সঙ্গে সহযোগিতায় পরীক্ষামূলক ভাবে আইনি সচেতনতা কর্মসূচির সূচনা করে। পরীক্ষা মূলক ভাবে এই কর্মসূচি সে সময় পশ্চিমবঙ্গ সহ ৮টি রাজ্যে শুরু করা হয়।
CG/BD/AS/
(Visitor Counter : 166
স্বাস্থ্যওপরিবারকল্যাণমন্ত্রক
কোভিড-১৯ সম্পর্কিত সর্বশেষ তথ্য
নয়াদিল্লি, ২৫ ডিসেম্বর, ২০২১
দেশব্যাপী টিকাকরণ অভিযানের আওতায় এখনও পর্যন্ত ১৪১ কোটি ১ লক্ষ টিকার ডোজ দেওয়া হয়েছে
দেশে সুস্পষ্টভাবে করোনায় আক্রান্তের সংখ্যা বর্তমানে ৭৭,০৩২, যা ৫৭৯ দিনে সর্বনিম্ন
মোট আক্রান্তের মধ্যে সুস্পষ্টভাবে করোনায় আক্রান্তের হার ১ শতাংশের নিচে নেমে বর্তমানে ০.২২ শতাংশ, যা ২০২০-র মার্চ থেকে সর্বনিম্ন
জাতীয় স্তরে সুস্থতার হার বর্তমানে ৯৮.৪০ শতাংশ, যা ২০২০-র মার্চ থেকে সর্বাধিক
দেশে গত ২৪ ঘণ্টায় সুস্থ হয়েছেন ৭,২৮৬ জন, এর ফলে মোট সুস্থতার সংখ্যা ৩ কোটি ৪২ লক্ষ ২৩ হাজার ২৬৩
দেশে গত ২৪ ঘণ্টায় নতুন করে আক্রান্ত হয়েছেন ৭,১৮৯ জন
দৈনিক ভিত্তিতে আক্রান্তের হার ০.৬৫ শতাংশ, যা গত ৮২ দিন ২ শতাংশের নিচে
সাপ্তাহিক ভিত্তিতে আক্রান্তের হার ০.৬০ শতাংশ, যা গত ৪১ দিন ১ শতাংশের নিচে
এখনও পর্যন্ত মোট নমুনা পরীক্ষার সংখ্যা ৬৭ কোটি ১০ লক্ষ
পশ্চিমবঙ্গে কোভিডের নতুন ভ্যারিয়েন্ট ওমিক্রনে আক্রান্তের সংখ্যা বর্তমানে তিন। চিকিৎসাধীন একজন ইতিমধ্যেই সুস্থ হয়েছেন। দেশে ওমিক্রনে আক্রান্তের সংখ্যা ৪১৫ এবং সুস্থ হয়েছেন ১১৫ জন।
CG/BD/DM/
(Visitor Counter : 90
জাহাজচলাচলমন্ত্রক
কলকাতার শ্যামাপ্রসাদ মুখার্জি বন্দরে ডুবে যাওয়া পণ্যবাহী জাহাজ এম.ভি.মেরিন ট্রাস্ট-এর থেকে তেল বা কোনও রাসায়নিক পদার্থ বের হলে তার জন্য উদ্ভূত পরিস্থিতির মোকাবিলায় প্রয়োজনীয় ব্যবস্থা নেওয়া হয়েছে
কলকাতা, ২৫ মার্চ, ২০২২
কলকাতার শ্যামাপ্রসাদ মুখার্জি বন্দর তার ৫ নম্বর নেতাজী সুভাষ ডক-এ ডুবে যাওয়া এম.ভি.মেরিন ট্রাস্ট-এর থেকে তেল বা কোনও রাসায়নিক পদার্থ নির্গত হলে উদ্ভূত পরিস্থিতি সামাল দেওয়ার জন্য সব ধরনের ব্যবস্থা গ্রহণ করেছে। ওই জাহাজটির চতুর্দিকে অয়েল স্পিল বুম ব্যারিয়ার বসানো হয়েছে। এছাড়া, পাম্প এবং তেলকে জলের থেকে টেনে নেওয়ার জন্য বিশেষ ধরনের প্যাডের ব্যবস্থা করা হয়েছে। এছাড়া, জলের নিচে পরিস্থিতির পর্যালোচনার জন্য নিয়মিত সমীক্ষা চালানো হচ্ছে। তেল বা রাসায়নিক পদার্থ জাহাজ থেকে বের হতে শুরু করলেই দ্রুত ব্যবস্থা নেওয়ার জন্য এই উদ্যোগ। নেতাজী সুভাষ ডক-এ গতকাল সকালে চট্টগ্রামগামী পণ্যবাহী জাহাজ এম.ভি.মেরিন ট্রাস্ট আংশিক ডুবে যায়।
CG/CB/DM/
(Visitor Counter : 13